CELEX: 52016PC0084
Language: el
Date: 2016-02-23
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2014-2021, της συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.2.2016
            COM(2016) 84 final
            2016/0051(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2014-2021, της συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Η συμφωνία για τον Ευρωπαϊκό Οικονομικό Χώρο (εφεξής «η συμφωνία») επιτρέπει στη Νορβηγία, στην Ισλανδία και στο Λιχτενστάιν (εφεξής «τα κράτη ΕΖΕΣ του ΕΟΧ») να συμμετέχουν πλήρως στην ενιαία αγορά. Σε συνδυασμό με αυτό, από την έναρξη ισχύος της συμφωνίας το 1994, οι εν λόγω τρεις χώρες έχουν επίσης συμβάλει στην άμβλυνση των οικονομικών και κοινωνικών ανισοτήτων στον ΕΟΧ σύμφωνα με το άρθρο 115 της συμφωνίας. Επιπλέον, η Νορβηγία συνέβαλε μέσω αυτοτελούς νορβηγικού χρηματοδοτικού μηχανισμού. Ο πλέον πρόσφατος χρηματοδοτικός μηχανισμός έληξε στις 30 Απριλίου 2014.
            
            
               Λαμβανομένης υπόψη της συνεχούς ανάγκης άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου, στις 7 Οκτωβρίου 2013 το Συμβούλιο εξουσιοδότησε την Επιτροπή να αρχίσει διαπραγματεύσεις με την Ισλανδία, το Λιχτενστάιν και τη Νορβηγία σχετικά με τη σύναψη συμφωνίας για τις μελλοντικές χρηματοδοτικές συνεισφορές που πρέπει να καταβάλουν τα κράτη ΕΖΕΣ του ΕΟΧ με στόχο τη βελτίωση της οικονομικής και κοινωνικής συνοχής στον Ευρωπαϊκό Οικονομικό Χώρο
                  1
               . Οι επίσημες διαπραγματεύσεις άρχισαν τον Ιανουάριο του 2014. Παράλληλα, αλλά ανεξάρτητα από τις διαπραγματεύσεις για τον χρηματοδοτικό μηχανισμό, άρχισε η επανεξέταση των πρωτοκόλλων για το εμπόριο αλιευτικών προϊόντων ΕΕ-Ισλανδίας και ΕΕ-Νορβηγίας βάσει της ρήτρας αναθεώρησης των πρόσθετων πρωτοκόλλων στις συμφωνίες ελεύθερων συναλλαγών με την Ισλανδία και τη Νορβηγία.
                  2
                
            
            
               Οι διαπραγματεύσεις ολοκληρώθηκαν σε επίπεδο διαπραγματευτών με τη μονογράφηση στις 17 Ιουλίου 2015:
            
            
               της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2014-2021 (εφεξής «η συμφωνία χρηματοδοτικού μηχανισμού ΕΟΧ»)·
            
            
               της συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021 («η συμφωνία της Νορβηγίας«)·
            
            
               του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας («το πρωτόκολλο της Νορβηγίας»)· και
            
            
               του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας («το πρωτόκολλο της Ισλανδίας»).
            
            
            
               Η συνημμένη πρόταση αφορά την υπογραφή και την προσωρινή εφαρμογή της συμφωνίας χρηματοδοτικού μηχανισμού του ΕΟΧ, της συμφωνίας της Νορβηγίας, του πρωτοκόλλου της Νορβηγίας και του πρωτοκόλλου της Ισλανδίας.
            
            
            
               Η συμφωνία χρηματοδοτικού μηχανισμού του ΕΟΧ και η συμφωνία της Νορβηγίας θα προβλέπουν από κοινού χρηματοδοτική συνεισφορά των κρατών ΕΖΕΣ του ΕΟΧ για την οικονομική και κοινωνική συνοχή εντός του ΕΟΧ, ύψους 2,8 δισεκατ. ευρώ για την περίοδο 2014-2021.  Θα χορηγήσουν επίσης ένα ορισμένο ποσό χρηματοδοτικών πόρων για την αντιμετώπιση της ανεργίας των νέων. Το αποτέλεσμα αυτό αντικατοπτρίζει τις διαπραγματευτικές οδηγίες που συμφωνήθηκαν από το Συμβούλιο, στις οποίες γίνεται λόγος για α) μια «συνολική αύξηση» της χρηματοδοτικής συνεισφοράς (η συνολική αύξηση ανέρχεται σε 11,3 % σε σύγκριση με την περίοδο 2009-2014)· β) μια πιθανή νέα χορήγηση για να αντιμετωπιστούν οι επιπτώσεις της ανεργίας των νέων· γ) την εφαρμογή της κλείδας κατανομής του Ταμείου Συνοχής· δ) την ευθυγράμμιση της νέας χρηματοδοτικής περιόδου με το χρονοδιάγραμμα του μέσου πολιτικής συνοχής της ΕΕ (2014-2020)· ε) έναν μικρό αριθμό προτεραιοτήτων σε σύγκριση με την προηγούμενη χρηματοδοτική περίοδο· και στ) τις εξορθολογισμένες διατάξεις εφαρμογής.
            
            
               Η επανεξέταση των πρωτοκόλλων για το εμπόριο αλιευτικών προϊόντων ΕΕ-Ισλανδίας και ΕΕ-Νορβηγίας οδήγησαν σε νέες παραχωρήσεις που χορηγήθηκαν στις δύο χώρες για την περίοδο 2014-2021. Οι παραχωρήσεις αυτές συνιστούν ουσιαστικά ανανέωση των παραχωρήσεων που ίσχυαν για την περίοδο 2009-2014 ως εξής: α) για την Ισλανδία, μέτρια αύξηση των δύο δασμολογικών ποσοστώσεων· και β) για τη Νορβηγία, μέτρια αύξηση των παραχωρήσεων για ορισμένες δασμολογικές κλάσεις και ανανέωση των προηγούμενων παραχωρήσεων για άλλες δασμολογικές κλάσεις. Η Νορβηγία θα ανανεώσει την ισχύ του καθεστώτος διαμετακόμισης προϊόντων αλιείας για μια περίοδο επτά ετών, αρχής γενομένης από την ημερομηνία κατά την οποία οι νέες παραχωρήσεις θα τεθούν σε προσωρινή εφαρμογή.
            
            
               Οι συμφωνίες και τα πρωτόκολλα πρέπει να εφαρμοστούν προσωρινά από τις ημερομηνίες που ορίζονται στα άρθρα τους, εν αναμονή της ολοκλήρωσης των σχετικών διαδικασιών για την επικύρωση ή τη σύναψη και την έναρξη ισχύος τους.
            
            
               Η Επιτροπή έκρινε ικανοποιητικά τα αποτελέσματα των διαπραγματεύσεων και προτείνει το Συμβούλιο να εγκρίνει τη συνημμένη απόφαση για την σύναψη της συμφωνίας χρηματοδοτικού μηχανισμού του ΕΟΧ, της συμφωνίας της Νορβηγίας, του πρωτοκόλλου της Νορβηγίας και του πρωτοκόλλου της Ισλανδίας αφού λάβει την έγκριση του Ευρωπαϊκού Κοινοβουλίου.
            
            
               2016/0051 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2014-2021, της συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας
            
         
         
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 175 τρίτο εδάφιο και το άρθρο 207, σε συνδυασμό με το άρθρο 218 παράγραφος 5,
            
            
               Έχοντας υπόψη την πρόταση της Επιτροπής,
            
            
               Εκτιμώντας τα ακόλουθα:
            
            
               (1)Η ανάγκη άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου εξακολουθεί να υφίσταται και, επομένως, είναι σκόπιμη η θέσπιση νέου μηχανισμού για τις χρηματοδοτικές συνεισφορές των κρατών ΕΖΕΣ του ΕΟΧ, καθώς και νέου νορβηγικού χρηματοδοτικού μηχανισμού.
            
            
               (2)Στις 7 Οκτωβρίου 2013, το Συμβούλιο εξουσιοδότησε την Επιτροπή να αρχίσει διαπραγματεύσεις με την Ισλανδία, το Πριγκιπάτο του Λιχτενστάιν και το Βασίλειο της Νορβηγίας για τη σύναψη συμφωνίας σχετικά με τις μελλοντικές χρηματοδοτικές συνεισφορές των κρατών ΕΖΕΣ του ΕΟΧ υπέρ της οικονομικής και κοινωνικής συνοχής στον Ευρωπαϊκό Οικονομικό Χώρο. Η Επιτροπή διαπραγματεύθηκε, εξ ονόματος της Ευρωπαϊκής Ένωσης, τη σύναψη συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2014-2021. Η εν λόγω συμφωνία θα συναφθεί με τη μορφή πρωτοκόλλου 38γ στη συμφωνία ΕΟΧ. Η Επιτροπή διαπραγματεύθηκε επίσης, εξ ονόματος της Ευρωπαϊκής Ένωσης, τη σύναψη συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού ΕΟΧ για την περίοδο 2014-2021.
            
            
               (3)Οι ειδικές διατάξεις που εφαρμόζονται στις εισαγωγές στην ΕΕ ορισμένων ψαριών και προϊόντων αλιείας καταγωγής Ισλανδίας και Νορβηγίας, οι οποίες προβλέπονται στα πρόσθετα πρωτόκολλα των αντίστοιχων συμφωνιών τους ελευθέρων συναλλαγών με την Ευρωπαϊκή Οικονομική Κοινότητα, έπαυσαν να ισχύουν στις 30 Απριλίου 2014 και θα πρέπει να ανανεωθούν σύμφωνα με το άρθρο 1 των εν λόγω πρωτοκόλλων. Η Επιτροπή διαπραγματεύθηκε, ως εκ τούτου, νέα πρόσθετα πρωτόκολλα στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας.
            
            
               (4)Όλες οι συμφωνίες και τα πρωτόκολλα που αναφέρονται ανωτέρω προβλέπουν την προσωρινή εφαρμογή τους πριν από την έναρξη ισχύος τους.
            
            
               (5)Όλες οι συμφωνίες και τα πρωτόκολλα θα πρέπει να υπογραφούν εξ ονόματος της Ευρωπαϊκής Ένωσης, με την επιφύλαξη της σύναψής τους σε μεταγενέστερη ημερομηνία, καθώς και να εφαρμοστούν σε προσωρινή βάση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η υπογραφή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021, της συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψης των εν λόγω συμφωνιών και πρωτοκόλλων.
            
            
               Το κείμενο των συμφωνιών και των πρωτοκόλλων που θα υπογραφούν επισυνάπτεται στην παρούσα απόφαση.
            
            
               Άρθρο 2
            
            
               Η Γενική Γραμματεία του Συμβουλίου καταρτίζει την πράξη εξουσιοδότησης του προσώπου ή των προσώπων που ορίζει ο διαπραγματευτής για την υπογραφή των συμφωνιών και πρωτοκόλλων, με την επιφύλαξης της σύναψής τους.
            
            
               Άρθρο 3
            
            
               Με την επιφύλαξη της σύναψής τους σε μεταγενέστερη ημερομηνία και έως ότου τεθούν σε ισχύ, η συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021 και η συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021 εφαρμόζονται προσωρινά, σύμφωνα με το άρθρο 3 και το άρθρο 11 παράγραφος 3 των συμφωνιών, αντίστοιχα, από την πρώτη ημέρα του πρώτου μήνα που ακολουθεί την κατάθεση της τελευταίας κοινοποίησης για τον σκοπό αυτό.
            
            
               Με την επιφύλαξη της σύναψής του σε μεταγενέστερη ημερομηνία και έως ότου τεθεί σε ισχύ, το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας εφαρμόζεται προσωρινά, σύμφωνα με το τρίτο εδάφιο του άρθρου 5 του πρωτοκόλλου, από την πρώτη ημέρα του τρίτου μήνα που ακολουθεί την κατάθεση της τελευταίας κοινοποίησης για τον σκοπό αυτό.
            
            
               Με την επιφύλαξη της σύναψής του σε μεταγενέστερη ημερομηνία και έως ότου τεθεί σε ισχύ, το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας εφαρμόζεται προσωρινά, σύμφωνα με το τρίτο εδάφιο του άρθρου 4 του πρωτοκόλλου, από την πρώτη ημέρα του τρίτου μήνα που ακολουθεί την κατάθεση της τελευταίας κοινοποίησης για τον σκοπό αυτό.
            
            
         
         
            
               Άρθρο 4
            
            
               Η παρούσα απόφαση αρχίζει να ισχύει την ….
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  Έγγραφο 12239/13 ADD 1 του Συμβουλίου.
               
               
                  
                     (2)
                  ΕΕ L 291 της 9.11.2010, σ. 14 και 18.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.2.2016
            COM(2016) 84 final
            ΠΑΡΑΡΤΗΜΑ
            στην
            πρόταση για απόφαση του Συμβουλίου
            για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021, της  συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας
            
               
         
         
            
               ΣΥΜΦΩΝΙΑ 
                  ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ, ΤΗΣ ΙΣΛΑΝΔΙΑΣ,
                  ΤΟΥ ΠΡΙΓΗΙΠΑΤΟΥ ΤΟΥ ΛΙΧΤΕΝΣΤΑΙΝ ΚΑΙ ΤΟΥ ΒΑΣΙΛΕΙΟΥ ΤΗΣ ΝΟΡΒΗΓΙΑΣ
                  ΓΙΑ ΤΗ ΘΕΣΠΙΣΗ ΧΡΗΜΑΤΟΔΟΤΙΚΟΥ ΜΗΧΑΝΙΣΜΟΥ ΤΟΥ ΕΟΧ 2014-2021
            
            
               Η ΕΥΡΩΠΑΪΚΗ ΕΝΩΣΗ,
            
            
            
               Η ΙΣΛΑΝΔΙΑ, 
            
            
            
               ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΪΝ,
            
            
            
               ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
            
            
            
            
               ΕΚΤΙΜΩΝΤΑΣ ότι τα μέρη της συμφωνίας για τον Ευρωπαϊκό Οικονομικό Χώρο (εφεξής «συμφωνία ΕΟΧ») συμφώνησαν ότι είναι αναγκαία η άμβλυνση των οικονομικών και κοινωνικών ανισοτήτων μεταξύ των περιφερειών τους με σκοπό να προαχθεί η συνεχής και ισορροπημένη ενίσχυση των εμπορικών και οικονομικών σχέσεων μεταξύ τους,
            
            
            
               ΕΚΤΙΜΩΝΤΑΣ ότι, για να συμβάλουν στον ανωτέρω στόχο, τα κράτη της ΕΖΕΣ θέσπισαν χρηματοδοτικό μηχανισμό στο πλαίσιο του Ευρωπαϊκού Οικονομικού Χώρου,
            
            
            
               ΕΚΤΙΜΩΝΤΑΣ ότι οι διατάξεις που διέπουν τον χρηματοδοτικό μηχανισμό του ΕΟΧ για την περίοδο 2004-2009 καθορίστηκαν στο πρωτόκολλο 38α και στην προσθήκη του πρωτοκόλλου 38α της συμφωνίας ΕΟΧ,
            
            
            
               ΕΚΤΙΜΩΝΤΑΣ ότι οι διατάξεις που διέπουν τον χρηματοδοτικό μηχανισμό του ΕΟΧ για την περίοδο 2009-2014 καθορίστηκαν στο πρωτόκολλο 38α και στην προσθήκη του πρωτοκόλλου 38α της συμφωνίας ΕΟΧ,
            
            
            
               ΕΚΤΙΜΩΝΤΑΣ ότι η ανάγκη άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου εξακολουθεί να υφίσταται και, επομένως, είναι σκόπιμη η θέσπιση νέου μηχανισμού για τις χρηματοδοτικές συνεισφορές των κρατών της ΕΖΕΣ του ΕΟΧ για την περίοδο 2014-2021,
            
         
         
            
            
               ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΑΚΟΛΟΥΘΗ ΣΥΜΦΩΝΙΑ:
            
            
            
               ΑΡΘΡΟ 1
            
            
               Το κείμενο του άρθρου 117 της συμφωνίας ΕΟΧ αντικαθίσταται από το ακόλουθο κείμενο:
            
            
               «Οι διατάξεις που διέπουν τους χρηματοδοτικούς μηχανισμούς περιλαμβάνονται στο πρωτόκολλο 38, στο πρωτόκολλο 38α, στην προσθήκη του πρωτοκόλλου 38α, στο πρωτόκολλο 38β, στην προσθήκη του πρωτοκόλλου 38β και στο πρωτόκολλο 38γ.».
            
            
            
               ΑΡΘΡΟ 2
            
            
               Στη συμφωνία ΕΟΧ προστίθεται νέο πρωτόκολλο 38γ μετά το πρωτόκολλο 38β. Το κείμενο του πρωτοκόλλου 38γ περιλαμβάνεται στο παράρτημα της παρούσας συμφωνίας. 
            
            
            
               ΑΡΘΡΟ 3
            
            
               Η παρούσα συμφωνία κυρώνεται ή εγκρίνεται από τα μέρη σύμφωνα με τις οικείες διαδικασίες τους. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης. 
            
            
            
               Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης. 
            
            
            
               Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, η παρούσα συμφωνία εφαρμόζεται προσωρινά από την πρώτη ημέρα του πρώτου μήνα μετά την κατάθεση της τελευταίας προς τούτο κοινοποίησης.
            
            
            
               ΑΡΘΡΟ 4
            
            
               Η παρούσα συμφωνία, η οποία συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική, ισλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα μέρη της παρούσας συμφωνίας.
            
            
               Βρυξέλλες, … (ημερομηνία) 
            
         
         
            
            
               Για την Ευρωπαϊκή Ένωση
            
            
            
               Για την Ισλανδία
            
            
            
               Για το Πριγκιπάτο του Λιχτενστάιν
            
            
            
               Για το Βασίλειο της Νορβηγίας
            
            
               ΠΑΡΑΡΤΗΜΑ
            
            
                  ΠΡΩΤΟΚΟΛΛΟ 38Γ
            
            
               σχετικά με τον χρηματοδοτικό μηχανισμό του ΕΟΧ (2014-2021)
            
            
            
               Άρθρο 1
            
            
               1. Η Ισλανδία, το Λιχτενστάιν και η Νορβηγία (εφεξής «κράτη της ΕΖΕΣ») συμβάλλουν στην άμβλυνση των οικονομικών και κοινωνικών ανισοτήτων στον Ευρωπαϊκό Οικονομικό Χώρο και στην ενίσχυση των σχέσεών τους με τα δικαιούχα κράτη, μέσω χρηματοδοτικών συνεισφορών στους τομείς προτεραιότητας που απαριθμούνται στο άρθρο 3. 
            
            
            
               2. Όλα τα προγράμματα και οι δραστηριότητες που χρηματοδοτούνται στο πλαίσιο του χρηματοδοτικού μηχανισμού του ΕΟΧ 2014-2021 βασίζονται στις κοινές αξίες του σεβασμού της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και του σεβασμού των ανθρωπίνων δικαιωμάτων, συμπεριλαμβανομένων των δικαιωμάτων των προσώπων που ανήκουν σε μειονότητες.
            
            
            
               Άρθρο 2
            
            
               1. Το συνολικό ποσό της χρηματοδοτικής συνεισφοράς που προβλέπεται στο άρθρο 1 ανέρχεται σε 1548,1 εκατ. ευρώ, τα οποία θα είναι διαθέσιμα για ανάληψη υποχρεώσεων σε ετήσιες δόσεις των 221,16 εκατ. ευρώ κατά την περίοδο από την 1η Μαΐου 2014 έως και τις 30 Απριλίου 2021. 
            
            
         
         
            
               2. Το συνολικό ποσό αποτελείται από ειδικές ανά χώρα χρηματοδοτήσεις όπως καθορίζεται στο άρθρο 6 και από ένα συνολικό ταμείο για την περιφερειακή συνεργασία όπως καθορίζεται στο άρθρο 7.
            
            
            
               Άρθρο 3
            
            
               1. 
                     Οι ειδικές ανά χώρα χρηματοδοτήσεις διατίθενται για τους ακόλουθους τομείς προτεραιότητας:
            
            
            
               α)
                     καινοτομία, έρευνα, εκπαίδευση και ανταγωνιστικότητα·
            
            
            
               β)
                     κοινωνική ένταξη, απασχόληση των νέων και μείωση της φτώχειας·
            
            
            
               γ)
                     περιβάλλον, ενέργεια, κλιματική αλλαγή και οικονομία χαμηλών εκπομπών διοξειδίου του άνθρακα·
            
            
            
               δ)
                     πολιτισμός, κοινωνία των πολιτών, χρηστή διακυβέρνηση, θεμελιώδη δικαιώματα και ελευθερίες·
            
            
            
               ε)
                     δικαιοσύνη και εσωτερικές υποθέσεις.
            
            
            
               Οι τομείς προγραμματισμού προτεραιότητας, που αντικατοπτρίζουν τους στόχους και τους τομείς ενίσχυσης, καθορίζονται στο παράρτημα του παρόντος πρωτοκόλλου. 
            
            
            
               2.
                     α) Σύμφωνα με τη διαδικασία που προβλέπεται στο άρθρο 10 παράγραφος 3, οι τομείς προτεραιότητας επιλέγονται, συγκεντρώνονται και προσαρμόζονται με γνώμονα τις διαφορετικές ανάγκες εκάστου δικαιούχου κράτους και σε συνάρτηση με το μέγεθός του και το ποσό της συνεισφοράς. 
            
            
            
               β) Το 10 % του συνόλου των ειδικών ανά χώρα χρηματοδοτήσεων παρακρατείται υπέρ ταμείου για την κοινωνία των πολιτών, που θα πρέπει να διατίθεται σύμφωνα με την κλείδα κατανομής που αναφέρεται στο άρθρο 6.
            
         
         
            
            
               Άρθρο 4
            
            
               1.
                     Για να επιτευχθεί συγκέντρωση σε τομείς προτεραιότητας και να εξασφαλισθεί η αποτελεσματική εφαρμογή, σύμφωνα με τους γενικούς στόχους που αναφέρονται στο άρθρο 1 και λαμβανομένης υπόψη της στρατηγικής «Ευρώπη 2020» για έξυπνη, βιώσιμη και χωρίς αποκλεισμούς ανάπτυξη, με έμφαση στην απασχόληση, τις εθνικές προτεραιότητες, τις ειδικές ανά χώρα συστάσεις και τις συμφωνίες εταιρικής σχέσης στο πλαίσιο της πολιτικής συνοχής της ΕΕ που έχουν συναφθεί με την Ευρωπαϊκή Επιτροπή, τα κράτη της ΕΖΕΣ συνάπτουν με κάθε δικαιούχο κράτος μνημόνιο συμφωνίας σύμφωνα με το άρθρο 10 παράγραφος 3. 
            
            
            
               2.
                     Οι διαβουλεύσεις με την Ευρωπαϊκή Επιτροπή πραγματοποιούνται σε στρατηγικό επίπεδο και κατά τη διάρκεια των διαπραγματεύσεων για τα μνημόνια συμφωνίας όπως ορίζεται στο άρθρο 10 παράγραφος 3, με σκοπό την προώθηση της συμπληρωματικότητας και των συνεργιών με την πολιτική συνοχής της ΕΕ, καθώς και τη διερεύνηση δυνατοτήτων για την εφαρμογή χρηματοπιστωτικών μέσων, ούτως ώστε να αυξηθεί η επίπτωση των χρηματοδοτικών συνεισφορών.
            
            
            
               Άρθρο 5
            
            
               1.
                     Η συνεισφορά της ΕΖΕΣ, όσον αφορά τα εν λόγω προγράμματα στο πλαίσιο των ειδικών ανά χώρα χρηματοδοτήσεων για τις οποίες τα δικαιούχα κράτη θα έχουν την ευθύνη της εφαρμογής, δεν υπερβαίνει το 85 τοις εκατό του κόστους του προγράμματος, εκτός εάν αποφασιστεί διαφορετικά από τα κράτη της ΕΖΕΣ.
            
            
            
               2.
                     Τηρούνται οι ισχύοντες κανόνες για τις κρατικές ενισχύσεις.
            
            
                  
            
            
               3.
                     Η ευθύνη των κρατών της ΕΖΕΣ για τα έργα περιορίζεται στην παροχή χρηματοδότησης με βάση το συμφωνηθέν σχέδιο. Δεν αναλαμβάνεται ευθύνη έναντι τρίτων.
            
            
            
            
               Άρθρο 6
            
            
               Οι ειδικές ανά χώρα χρηματοδοτήσεις διατίθενται στα ακόλουθα δικαιούχα κράτη: Βουλγαρία, Κροατία, Κύπρο, Τσεχική Δημοκρατία, Εσθονία, Ελλάδα, Ουγγαρία, Λετονία, Λιθουανία, Μάλτα, Πολωνία, Πορτογαλία, Ρουμανία, Σλοβενία και Σλοβακία, σύμφωνα με την ακόλουθη κατανομή:
            
            
            
                     
                        Δικαιούχο κράτος
                     
                     
                  
                  
                     
                        Κεφάλαια (εκατ. ευρώ)
                     
                  
               
                     
                        Βουλγαρία
                     
                  
                  
                     
                        115,0
                     
                  
               
                     
                        Κροατία
                     
                  
                  
                     
                        56,8
                     
                  
               
                     
                        Κύπρος
                     
                  
                  
                     
                        6,4
                     
                  
               
                     
                        Τσεχική Δημοκρατία
                     
                  
                  
                     
                        95,5
                     
                  
               
                     
                        Εσθονία
                     
                  
                  
                     
                        32,3
                     
                  
               
                     
                        Ελλάδα
                     
                  
                  
                     
                        116,7
                     
                  
               
                     
                        Ουγγαρία
                     
                  
                  
                     
                        108,9
                     
                  
               
                     
                        Λετονία
                     
                  
                  
                     
                        50,2
                     
                  
               
                     
                        Λιθουανία
                     
                  
                  
                     
                        56,2
                     
                  
               
                     
                        Μάλτα
                     
                  
                  
                     
                        4,4
                     
                  
               
                     
                        Πολωνία
                     
                  
                  
                     
                        397,8
                     
                  
               
                     
                        Πορτογαλία
                     
                  
                  
                     
                        102,7
                     
                  
               
                     
                        Ρουμανία
                     
                  
                  
                     
                        275,2
                     
                  
               
                     
                        Σλοβακία
                     
                  
                  
                     
                        54,9
                     
                  
               
                     
                        Σλοβενία
                     
                  
                  
                     
                        19,9
                     
                  
               
            
               Άρθρο 7
            
         
         
            
               1. 
                     Ποσό ύψους 55,25 εκατ. ευρώ διατίθεται στο συνολικό ταμείο για την περιφερειακή συνεργασία. Το ταμείο συμβάλλει στην επίτευξη των στόχων του χρηματοδοτικού μηχανισμού του ΕΟΧ όπως ορίζεται στο άρθρο 1. 
            
            
            
               2.
                     Το 70 % των κεφαλαίων του ταμείου διατίθεται για την προώθηση της βιώσιμης και ποιοτικής απασχόλησης των νέων, με ιδιαίτερη έμφαση στους ακόλουθους τομείς:  
            
            
            
               α) 
                     προγράμματα κινητικότητας για την απασχόληση και την κατάρτιση των νέων, ειδικά για εκείνους που είναι εκτός απασχόλησης, εκπαίδευσης ή κατάρτισης·
            
            
            
               β)
                     προγράμματα διττής μάθησης, μαθητεία και ενσωμάτωση των νέων·
            
            
            
               γ)
                     ανταλλαγή γνώσεων, ανταλλαγή βέλτιστων πρακτικών και αμοιβαία μάθηση μεταξύ οργανώσεων/ιδρυμάτων που παρέχουν υπηρεσίες ευρέσεως εργασίας για τους νέους.
            
            
            
               Το τμήμα αυτό του ταμείου διατίθεται για τα έργα στα οποία συμμετέχουν τα δικαιούχα κράτη και άλλα κράτη μέλη της ΕΕ, με ποσοστό ανεργίας των νέων άνω του 25 % (Eurostat, έτος αναφοράς 2013), όπου συμμετέχουν τουλάχιστον δύο χώρες, μεταξύ των οποίων περιλαμβάνεται ένα τουλάχιστον δικαιούχο κράτος. Τα κράτη της ΕΖΕΣ μπορούν να συμμετέχουν ως εταίροι.
            
            
            
               3. 
                     Το 30% των κεφαλαίων του ταμείου διατίθεται για την περιφερειακή συνεργασία στους τομείς προτεραιότητας που απαριθμούνται στο άρθρο 3, ιδίως την ανταλλαγή γνώσεων, την ανταλλαγή βέλτιστων πρακτικών και την ανάπτυξη θεσμών.
            
            
            
               Το τμήμα αυτό του ταμείου διατίθεται για έργα στα οποία συμμετέχουν τα δικαιούχα κράτη και οι γειτονικές τρίτες χώρες. Τα έργα αφορούν τουλάχιστον τρεις χώρες, με τη συμμετοχή τουλάχιστον δύο δικαιούχων κρατών. Τα κράτη της ΕΖΕΣ μπορούν να συμμετέχουν ως εταίροι.
            
            
            
               Άρθρο 8
            
            
               Τα κράτη της ΕΖΕΣ πραγματοποιούν ενδιάμεση επανεξέταση μέχρι το 2020 με σκοπό την αναδιανομή τυχόν διαθέσιμων πόρων που δεν έχουν δεσμευτεί, στο πλαίσιο των χρηματοδοτήσεων σε μεμονωμένα ενδιαφερόμενα δικαιούχα κράτη.  
            
            
            
               Άρθρο 9
            
         
         
            
               1.
                     Η χρηματοδοτική συνεισφορά που προβλέπεται στο παρόν πρωτόκολλο συντονίζεται στενά με τη διμερή συνεισφορά της Νορβηγίας η οποία προβλέπεται από τον νορβηγικό χρηματοδοτικό μηχανισμό.
            
            
            
               2.
                     Ειδικότερα, τα κράτη της ΕΖΕΣ διασφαλίζουν ότι οι διαδικασίες υποβολής αίτησης και οι ρυθμίσεις εφαρμογής είναι κατά βάση οι ίδιες και για τους δύο χρηματοδοτικούς μηχανισμούς που αναφέρονται στην προηγούμενη παράγραφο.
            
            
            
               3.
                     Κάθε σχετική μεταβολή της πολιτικής συνοχής της Ευρωπαϊκής Ένωσης λαμβάνεται υπόψη ανάλογα με την περίπτωση.
            
            
            
               Άρθρο 10
            
            
               Για την εφαρμογή του χρηματοδοτικού μηχανισμού του ΕΟΧ ισχύουν οι ακόλουθες ρυθμίσεις:
            
            
            
               1. 
                     Καθ’ όλες της φάσεις υλοποίησης ισχύει ο μέγιστος βαθμός διαφάνειας, λογοδοσίας και αποτελεσματικότητας σε σχέση με το κόστος, καθώς επίσης οι αρχές της χρηστής διακυβέρνησης, της εταιρικής σχέσης και της πολυεπίπεδης διακυβέρνησης, της βιώσιμης ανάπτυξης και της ισότητας μεταξύ ανδρών και γυναικών, και της μη εισαγωγής διακρίσεων.   
            
            
               Η επιδίωξη των στόχων του χρηματοδοτικού μηχανισμού του ΕΟΧ πραγματοποιείται στο πλαίσιο στενής συνεργασίας μεταξύ των δικαιούχων κρατών και των κρατών της ΕΖΕΣ.  
            
            
               2.
                     α) Τα κράτη της ΕΖΕΣ είναι υπεύθυνα για τη λειτουργία, την εκτέλεση, καθώς και τη διαχείριση και τον έλεγχο, του συνολικού ταμείου για την περιφερειακή συνεργασία, όπως προβλέπεται στο άρθρο 7 παράγραφος 1·
            
            
               β) Τα κράτη της ΕΖΕΣ είναι υπεύθυνα για τη λειτουργία, την εκτέλεση, καθώς και τη διαχείριση και τον έλεγχο, του ταμείου για την κοινωνία των πολιτών, όπως προβλέπεται στο άρθρο 3 παράγραφος 2 στοιχείο β), εκτός αν συμφωνηθεί διαφορετικά στο μνημόνιο συμφωνίας, όπως ορίζεται στο άρθρο 10 παράγραφος 3.
            
            
                  
            
            
               3.
                     Τα κράτη της ΕΖΕΣ συνάπτουν με κάθε δικαιούχο κράτος μνημόνιο συμφωνίας σχετικά με τις αντίστοιχες ειδικές ανά χώρα χρηματοδοτήσεις, με εξαίρεση το ταμείο που αναφέρεται στην παράγραφο 2 στοιχείο α), στο οποίο καθορίζονται το πολυετές πλαίσιο προγραμματισμού και οι μηχανισμοί διαχείρισης και ελέγχου. 
            
            
            
                  α) Βάσει των μνημονίων συμφωνίας, τα δικαιούχα κράτη υποβάλλουν προτάσεις για ειδικά προγράμματα στα κράτη της ΕΖΕΣ τα οποία αξιολογούν και εγκρίνουν τις προτάσεις και συνάπτουν συμφωνίες επιχορήγησης με τα δικαιούχα κράτη για κάθε πρόγραμμα. Κατόπιν ρητού αιτήματος από τα κράτη της ΕΖΕΣ ή το δικαιούχο κράτος, η Ευρωπαϊκή Επιτροπή αναλαμβάνει τον έλεγχο μιας πρότασης για ένα συγκεκριμένο πρόγραμμα εργασίας πριν από την έγκρισή του, ούτως ώστε να διασφαλίζεται η συμβατότητα με την πολιτική συνοχής της Ευρωπαϊκής Ένωσης.
            
            
            
               β) Η υλοποίηση των συμφωνηθέντων προγραμμάτων τελεί υπό την ευθύνη των δικαιούχων κρατών τα οποία θεσπίζουν κατάλληλο σύστημα διαχείρισης και ελέγχου ώστε να εξασφαλιστεί η ορθή εφαρμογή και διαχείριση. 
            
            
         
         
            
               γ) Τα κράτη της ΕΖΕΣ δύνανται να διενεργούν ελέγχους σύμφωνα με τις οικείες διατάξεις τους. Τα δικαιούχα κράτη παρέχουν κάθε αναγκαία συνδρομή, πληροφόρηση και τεκμηρίωση για τον σκοπό αυτό. 
            
            
            
               δ) Τα κράτη της ΕΖΕΣ δύνανται να αναστέλλουν τη χρηματοδότηση και να αξιώνουν την επιστροφή κεφαλαίων σε περίπτωση παρατυπιών. 
            
            
            
                  ε) Όπου αρμόζει, αναπτύσσονται εταιρικές σχέσεις για την προπαρασκευή, την εφαρμογή, την παρακολούθηση και την αξιολόγηση της χρηματοδοτικής συνεισφοράς, έτσι ώστε να διασφαλίζεται ευρεία συμμετοχή. Στους εταίρους είναι δυνατό, ενδεικτικά, να περιλαμβάνονται τοπικοί, περιφερειακοί και εθνικοί φορείς, καθώς επίσης και ο ιδιωτικός τομέας, η κοινωνία των πολιτών και κοινωνικοί εταίροι στα δικαιούχα κράτη και στα κράτη της ΕΖΕΣ. 
            
            
                  
            
            
                  στ) Κάθε έργο που εντάσσεται στο πολυετές πλαίσιο προγραμματισμού στα δικαιούχα κράτη είναι δυνατό να υλοποιείται σε συνεργασία μεταξύ φορέων που εδρεύουν στα δικαιούχα κράτη και στα κράτη της ΕΖΕΣ, με βάση τους κανόνες που ισχύουν για τις δημόσιες συμβάσεις. 
            
            
            
               4.
                     Οι δαπάνες διαχείρισης των κρατών της ΕΖΕΣ καλύπτονται από το συνολικό ποσό το οποίο καθορίζεται στο άρθρο 2 παράγραφος 1 και διευκρινίζονται στις διατάξεις εφαρμογής που αναφέρονται στην παράγραφο 5.
            
            
                  
            
            
               5.
                     Τα κράτη της ΕΖΕΣ συνιστούν επιτροπή με μέλημα τη συνολική διαχείριση του χρηματοδοτικού μηχανισμού του ΕΟΧ. Τα κράτη της ΕΖΕΣ θεσπίζουν περαιτέρω διατάξεις για την εφαρμογή του χρηματοδοτικού μηχανισμού του ΕΟΧ, κατόπιν διαβουλεύσεων με τα δικαιούχα κράτη, τα οποία μπορούν να επικουρούνται από την Ευρωπαϊκή Επιτροπή.  Τα κράτη της ΕΖΕΣ καταβάλλουν προσπάθεια για τη θέσπιση των διατάξεων αυτών πριν από την υπογραφή των μνημονίων συμφωνίας. 
            
            
               6.
                     Τα κράτη της ΕΖΕΣ υποβάλλουν έκθεση σχετικά με τη συμβολή τους στην υλοποίηση των στόχων του χρηματοδοτικού μηχανισμού του ΕΟΧ και, ανάλογα με την περίπτωση, των έντεκα θεματικών στόχων των Ευρωπαϊκών Διαρθρωτικών και Επενδυτικών Ταμείων για την περίοδο 2014-2020
                  1
               . 
            
            
            
               Άρθρο 11
            
            
               Στο τέλος της περιόδου, όπως ορίζεται στο άρθρο 2 και με την επιφύλαξη των δικαιωμάτων και των υποχρεώσεων που υπέχουν βάσει της συμφωνίας, τα συμβαλλόμενα μέρη επανεξετάζουν, με βάση το άρθρο 115 της συμφωνίας, την ανάγκη αντιμετώπισης των οικονομικών και κοινωνικών ανισοτήτων στο πλαίσιο του Ευρωπαϊκού Οικονομικού Χώρου.
            
            
               Παράρτημα του Πρωτοκόλλου 38Γ
            
            
            
               Καινοτομία, έρευνα, εκπαίδευση και ανταγωνιστικότητα 
            
            
               1.Ανάπτυξη των επιχειρήσεων, καινοτομία και ΜΜΕ 
            
            
               2.Έρευνα
            
         
         
            
               3.Εκπαίδευση, υποτροφίες, μαθητεία και επιχειρηματικότητα των νέων 
            
            
               4.Ισορροπία μεταξύ επαγγελματικής και προσωπικής ζωής
            
            
            
               Κοινωνική ένταξη, απασχόληση των νέων και μείωση της φτώχειας 
            
            
               1.Ευρωπαϊκές προκλήσεις στον τομέα της δημόσιας υγείας
            
            
               2.Χειραφέτηση και κοινωνική ένταξη των Ρομά
            
            
               3.Παιδιά και νέοι σε κίνδυνο 
            
            
               4.Συμμετοχή των νέων στην αγορά εργασίας
            
            
               5.Τοπική ανάπτυξη και μείωση της φτώχειας 
            
            
            
               Περιβάλλον, ενέργεια, κλιματική αλλαγή και οικονομία χαμηλών εκπομπών διοξειδίου του άνθρακα
            
            
               1.Περιβάλλον και οικοσυστήματα
            
            
               2.Ανανεώσιμες πηγές ενέργειας, ενεργειακή απόδοση, ενεργειακή ασφάλεια 
            
            
               3.Μετριασμός της κλιματικής αλλαγής και προσαρμογή
            
            
            
               Πολιτισμός, κοινωνία των πολιτών, χρηστή διακυβέρνηση, θεμελιώδη δικαιώματα και ελευθερίες
            
            
               1.Πολιτιστική επιχειρηματικότητα, πολιτιστική κληρονομιά και πολιτιστική συνεργασία 
            
            
               2.Κοινωνία των πολιτών
            
            
               3.Χρηστή διακυβέρνηση, δημιουργία υπεύθυνων θεσμικών οργάνων, διαφάνεια
            
            
               4.Ανθρώπινα δικαιώματα — Εθνική εφαρμογή
            
         
         
            
            
               Δικαιοσύνη και Εσωτερικές Υποθέσεις 
            
            
               1.Άσυλο και μετανάστευση
            
            
               2.Σωφρονιστικές υπηρεσίες και προσωρινή κράτηση
            
            
               3.Διεθνής αστυνομική συνεργασία και καταπολέμηση του εγκλήματος
            
            
               4.Αποτελεσματικότητα και αποδοτικότητα του δικαστικού συστήματος, ενίσχυση του κράτους δικαίου
            
            
               5.Οικιακή και σεξιστική βία
            
            
               6.Πρόληψη των καταστροφών και ετοιμότητα
            
         
         
            
                  
                     (1)
                  1) Ενίσχυση της έρευνας, της τεχνολογικής ανάπτυξης και της καινοτομίας· 2) βελτίωση της πρόσβασης, της χρήσης και της ποιότητας των τεχνολογιών πληροφοριών και επικοινωνιών· 3) ενίσχυση της ανταγωνιστικότητας των μικρών και μεσαίων επιχειρήσεων (ΜΜΕ), του γεωργικού τομέα και του τομέα της αλιείας και της υδατοκαλλιέργειας· 4) υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς· 5) προώθηση της προσαρμογής στην κλιματική αλλαγή, της πρόληψης και της διαχείρισης των κινδύνων· 6) διατήρηση και προστασία του περιβάλλοντος και προώθηση της αποδοτικότητας των πόρων· 7) προώθηση των βιώσιμων μεταφορών και άρση των προβλημάτων σε βασικές υποδομές δικτύων· 8) προώθηση της διατηρήσιμης και ποιοτικής απασχόλησης και στήριξη της κινητικότητας του εργατικού δυναμικού. 9) προώθηση της κοινωνικής ένταξης και καταπολέμηση της φτώχειας και των διακρίσεων· 10) επένδυση στην εκπαίδευση, την κατάρτιση και την επαγγελματική κατάρτιση για την απόκτηση δεξιοτήτων και τη δια βίου μάθηση· 11) ενίσχυση της θεσμικής ικανότητας των δημόσιων αρχών και των ενδιαφερόμενων φορέων και της αποτελεσματικής δημόσιας διοίκησης.
               
            
      
    ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.2.2016
            COM(2016) 84 final
            ΠΑΡΑΡΤΗΜΑ
            στην
            πρόταση για απόφαση του Συμβουλίου
            για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021, της  συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας
            
               
         
         
            
               ΣΥΜΦΩΝΙΑ 
                  ΜΕΤΑΞΥ ΤΟΥ ΒΑΣΙΛΕΙΟΥ ΤΗΣ ΝΟΡΒΗΓΙΑΣ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ ΓΙΑ ΤΗ ΘΕΣΠΙΣΗ ΝΟΡΒΗΓΙΚΟΥ ΧΡΗΜΑΤΟΔΟΤΙΚΟΥ ΜΗΧΑΝΙΣΜΟΥ ΓΙΑ ΤΗΝ ΠΕΡΙΟΔΟ 2014 – -2021
            
            
               Άρθρο 1
            
            
               1. Το Βασίλειο της Νορβηγίας αναλαμβάνει την υποχρέωση να συμβάλει στην άμβλυνση των οικονομικών και κοινωνικών ανισοτήτων στον Ευρωπαϊκό Οικονομικό Χώρο και στην ενίσχυση των σχέσεών του με τα δικαιούχα κράτη, μέσω αυτοτελούς νορβηγικού χρηματοδοτικού μηχανισμού στους τομείς προτεραιότητας που απαριθμούνται στο άρθρο 3. 
            
            
            
               2. Όλα τα προγράμματα και οι δραστηριότητες που χρηματοδοτούνται στο πλαίσιο του νορβηγικού χρηματοδοτικού μηχανισμού του ΕΟΧ 2014-2021 βασίζονται στις κοινές αξίες του σεβασμού της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και του σεβασμού των ανθρωπίνων δικαιωμάτων, συμπεριλαμβανομένων των δικαιωμάτων των προσώπων που ανήκουν σε μειονότητες.
            
            
            
               Άρθρο 2
            
            
               1. Το συνολικό ποσό της χρηματοδοτικής συνεισφοράς που προβλέπεται στο άρθρο 1 ανέρχεται σε 1253,7 εκατ. ευρώ, τα οποία θα είναι διαθέσιμα για ανάληψη υποχρεώσεων σε ετήσιες δόσεις των 179,1 εκατ. ευρώ κατά την περίοδο από την 1η Μαΐου 2014 έως και τις 30 Απριλίου 2021. 
            
            
            
               2. Το συνολικό ποσό αποτελείται από ειδικές ανά χώρα χρηματοδοτήσεις όπως καθορίζεται στο άρθρο 6 και από ένα συνολικό ταμείο για την περιφερειακή συνεργασία όπως καθορίζεται στο άρθρο 7.
            
            
            
               Άρθρο 3
            
            
               1. Οι ειδικές ανά χώρα χρηματοδοτήσεις διατίθενται για τους ακόλουθους τομείς προτεραιότητας:
            
            
            
               α)καινοτομία, έρευνα, εκπαίδευση και ανταγωνιστικότητα·
            
            
            
               β)κοινωνική ένταξη, απασχόληση των νέων και μείωση της φτώχειας·
            
            
            
               γ)περιβάλλον, ενέργεια, κλιματική αλλαγή και οικονομία χαμηλών εκπομπών διοξειδίου του άνθρακα·
            
         
         
            
            
               δ)πολιτισμός, κοινωνία των πολιτών, χρηστή διακυβέρνηση, θεμελιώδη δικαιώματα και ελευθερίες·
            
            
               ε)δικαιοσύνη και εσωτερικές υποθέσεις.
            
            
            
               Οι τομείς προγραμματισμού προτεραιότητας, που αντικατοπτρίζουν τους στόχους και τους τομείς ενίσχυσης, καθορίζονται στο παράρτημα της παρούσας συμφωνίας. 
            
            
            
               2.
                     α) Σύμφωνα με τη διαδικασία που προβλέπεται στο άρθρο 10 παράγραφος 3, οι τομείς προτεραιότητας επιλέγονται, συγκεντρώνονται και προσαρμόζονται με γνώμονα τις διαφορετικές ανάγκες εκάστου δικαιούχου κράτους και σε συνάρτηση με το μέγεθός του και το ποσό της συνεισφοράς. 
            
            
            
               β) Το 1 % του συνόλου των ειδικών ανά χώρα χρηματοδοτήσεων παρακρατείται υπέρ ταμείου για την προώθηση της αξιοπρεπούς εργασίας και του τριμερούς διαλόγου, που διατίθεται σύμφωνα με την κλείδα κατανομής που αναφέρεται στο άρθρο 6.
            
            
            
               γ) Ενθαρρύνονται η συνεργασία με την κοινωνία των πολιτών, η διασυνοριακή συνεργασία και η συνεργασία με τις γειτονικές τρίτες χώρες.
            
            
            
               Άρθρο 4
            
            
               1.
                     Για να επιτευχθεί συγκέντρωση σε τομείς προτεραιότητας και να εξασφαλισθεί η αποτελεσματική εφαρμογή, σύμφωνα με τους γενικούς στόχους που αναφέρονται στο άρθρο 1 και λαμβανομένης υπόψη της στρατηγικής «Ευρώπη 2020» για έξυπνη, βιώσιμη και χωρίς αποκλεισμούς ανάπτυξη, με έμφαση στην απασχόληση, τις εθνικές προτεραιότητες, τις ειδικές ανά χώρα συστάσεις και τις συμφωνίες εταιρικής σχέσης στο πλαίσιο της πολιτικής συνοχής της ΕΕ που έχουν συναφθεί με την Ευρωπαϊκή Επιτροπή, το Βασίλειο της Νορβηγίας συνάπτει με κάθε δικαιούχο κράτος μνημόνιο συμφωνίας σύμφωνα με το άρθρο 10 παράγραφος 3. 
            
            
            
               2.
                     Οι διαβουλεύσεις με την Ευρωπαϊκή Επιτροπή πραγματοποιούνται σε στρατηγικό επίπεδο και κατά τη διάρκεια των διαπραγματεύσεων για τα μνημόνια συμφωνίας όπως ορίζεται στο άρθρο 10 παράγραφος 3, με σκοπό την προώθηση της συμπληρωματικότητας και των συνεργιών με την πολιτική συνοχής της ΕΕ, καθώς και τη διερεύνηση δυνατοτήτων για την εφαρμογή χρηματοπιστωτικών μέσων, ούτως ώστε να αυξηθεί η επίπτωση των χρηματοδοτικών συνεισφορών.
            
            
            
               Άρθρο 5
            
            
               1.
                     Η συνεισφορά του Βασιλείου της Νορβηγίας, όσον αφορά τα εν λόγω προγράμματα στο πλαίσιο των ειδικών ανά χώρα χρηματοδοτήσεων για τις οποίες τα δικαιούχα κράτη θα έχουν την ευθύνη της εφαρμογής, δεν υπερβαίνει το 85 τοις εκατό του κόστους του προγράμματος, εκτός εάν αποφασιστεί διαφορετικά από το Βασίλειο της Νορβηγίας.
            
            
         
         
            
               2.
                     Τηρούνται οι ισχύοντες κανόνες για τις κρατικές ενισχύσεις.
            
            
                  
            
            
               3.
                     Η ευθύνη του Βασιλείου της Νορβηγίας για τα έργα περιορίζεται στην παροχή κεφαλαίων με βάση το συμφωνηθέν σχέδιο. Δεν αναλαμβάνεται ευθύνη έναντι τρίτων.
            
            
            
               Άρθρο 6
            
            
               Οι ειδικές ανά χώρα χρηματοδοτήσεις διατίθενται στα ακόλουθα δικαιούχα κράτη: Βουλγαρία, Κροατία, Κύπρο, Τσεχική Δημοκρατία, Εσθονία, Ουγγαρία, Λετονία, Λιθουανία, Μάλτα, Πολωνία, Ρουμανία, Σλοβενία και Σλοβακία, σύμφωνα με την ακόλουθη κατανομή:
            
            
            
                     
                        Δικαιούχο κράτος
                     
                     
                  
                  
                     
                        Κεφάλαια (εκατ. ευρώ)
                     
                  
               
                     
                        Βουλγαρία
                     
                  
                  
                     
                        95,1
                     
                  
               
                     
                        Κροατία
                     
                  
                  
                     
                        46,6
                     
                  
               
                     
                        Κύπρος
                     
                  
                  
                     
                        5,1
                     
                  
               
                     
                        Τσεχική Δημοκρατία
                     
                  
                  
                     
                        89,0
                     
                  
               
                     
                        Εσθονία
                     
                  
                  
                     
                        35,7
                     
                  
               
                     
                        Ουγγαρία
                     
                  
                  
                     
                        105,7
                     
                  
               
                     
                        Λετονία
                     
                  
                  
                     
                        51,9
                     
                  
               
                     
                        Λιθουανία
                     
                  
                  
                     
                        61,4
                     
                  
               
                     
                        Μάλτα
                     
                  
                  
                     
                        3,6
                     
                  
               
                     
                        Πολωνία
                     
                  
                  
                     
                        411,5
                     
                  
               
                     
                        Ρουμανία
                     
                  
                  
                     
                        227,3
                     
                  
               
                     
                        Σλοβακία
                     
                  
                  
                     
                        58,2
                     
                  
               
                     
                        Σλοβενία
                     
                  
                  
                     
                        17,8
                     
                  
               
            
               Άρθρο 7
            
            
               1. 
                     Ποσό ύψους 44,75 εκατ. ευρώ διατίθεται στο συνολικό ταμείο για την περιφερειακή συνεργασία. Το ταμείο συμβάλλει στην επίτευξη των στόχων του νορβηγικού χρηματοδοτικού μηχανισμού όπως ορίζεται στο άρθρο 1.
            
            
            
               2.
                     Το 60 % των κεφαλαίων του ταμείου διατίθεται για την προώθηση της βιώσιμης και ποιοτικής απασχόλησης των νέων, με ιδιαίτερη έμφαση στους ακόλουθους τομείς:  
            
            
            
               α) προγράμματα κινητικότητας για την απασχόληση και την κατάρτιση των νέων, ειδικά για εκείνους που είναι εκτός απασχόλησης, εκπαίδευσης ή κατάρτισης·
            
            
            
               β) προγράμματα διττής μάθησης, μαθητεία και ενσωμάτωση των νέων·
            
            
            
               γ) ανταλλαγή γνώσεων, ανταλλαγή βέλτιστων πρακτικών και αμοιβαία μάθηση μεταξύ οργανώσεων/ιδρυμάτων που παρέχουν υπηρεσίες ευρέσεως εργασίας για τους νέους.
            
            
         
         
            
               Το τμήμα αυτό του ταμείου διατίθεται για τα έργα στα οποία συμμετέχουν τα δικαιούχα κράτη και άλλα κράτη μέλη της ΕΕ, με ποσοστό ανεργίας των νέων άνω του 25 % (Eurostat, έτος αναφοράς 2013), όπου συμμετέχουν τουλάχιστον δύο χώρες, μεταξύ των οποίων περιλαμβάνεται ένα τουλάχιστον δικαιούχο κράτος. Νορβηγικοί φορείς μπορούν να συμμετέχουν ως εταίροι.
            
            
            
            
               3. 
                     Το 40 % των κεφαλαίων του ταμείου διατίθεται για την περιφερειακή συνεργασία στους τομείς προτεραιότητας που απαριθμούνται στο άρθρο 3, ιδίως την ανταλλαγή γνώσεων, την ανταλλαγή βέλτιστων πρακτικών και τη δημιουργία θεσμών.
            
            
            
               Το τμήμα αυτό του ταμείου διατίθεται για έργα στα οποία συμμετέχουν τα δικαιούχα κράτη και οι γειτονικές τρίτες χώρες. Τα έργα αφορούν τουλάχιστον τρεις χώρες, με τη συμμετοχή τουλάχιστον δύο δικαιούχων κρατών. Νορβηγικοί φορείς μπορούν να συμμετέχουν ως εταίροι.
            
            
            
               Άρθρο 8
            
            
               Ενδιάμεση επανεξέταση πραγματοποιείται από το Βασίλειο της Νορβηγίας μέχρι το 2020 με σκοπό την αναδιανομή τυχόν διαθέσιμων πόρων που δεν έχουν δεσμευτεί, στο πλαίσιο των χρηματοδοτήσεων σε μεμονωμένα ενδιαφερόμενα δικαιούχα κράτη.  
            
            
            
               Άρθρο 9
            
            
               1.
                     Η χρηματοδοτική συνεισφορά που προβλέπεται στο άρθρο 1 συντονίζεται στενά με τη συνεισφορά των κρατών ΕΖΕΣ η οποία προβλέπεται από τον χρηματοδοτικό μηχανισμό ΕΟΧ.
            
            
            
               2.
                     Ειδικότερα, το Βασίλειο της Νορβηγίας διασφαλίζει ότι οι διαδικασίες υποβολής αίτησης και οι ρυθμίσεις εφαρμογής είναι κατά βάση οι ίδιες και για τους δύο χρηματοδοτικούς μηχανισμούς που αναφέρονται στην προηγούμενη παράγραφο.
            
            
            
               3.
                     Κάθε σχετική μεταβολή της πολιτικής συνοχής της Ευρωπαϊκής Ένωσης λαμβάνεται υπόψη ανάλογα με την περίπτωση.
            
            
            
               Άρθρο 10
            
            
               Για την εφαρμογή του νορβηγικού χρηματοδοτικού μηχανισμού ισχύουν οι ακόλουθες ρυθμίσεις:
            
            
         
         
            
               1. 
                     Καθ’ όλες της φάσεις υλοποίησης ισχύει ο μέγιστος βαθμός διαφάνειας, λογοδοσίας και αποτελεσματικότητας σε σχέση με το κόστος, καθώς επίσης οι αρχές της χρηστής διακυβέρνησης, της εταιρικής σχέσης και της πολυεπίπεδης διακυβέρνησης, της βιώσιμης ανάπτυξης και της ισότητας μεταξύ ανδρών και γυναικών, και της μη εισαγωγής διακρίσεων.
            
            
               Η επιδίωξη των στόχων του νορβηγικού χρηματοδοτικού μηχανισμού πραγματοποιείται στο πλαίσιο στενής συνεργασίας μεταξύ των δικαιούχων κρατών και του Βασιλείου της Νορβηγίας.
            
            
            
               2.
                     Το Βασίλειο της Νορβηγίας διαχειρίζεται και είναι υπεύθυνο για την εφαρμογή, συμπεριλαμβανομένου του ελέγχου, των ακόλουθων ταμείων:
            
            
            
               α)του συνολικού ταμείου για την περιφερειακή συνεργασία, όπως προβλέπεται στο άρθρο 7 παράγραφος 1·
            
            
            
               β)ενός ταμείου για την προώθηση της αξιοπρεπούς εργασίας και του τριμερούς διαλόγου, όπως προβλέπεται στο άρθρο 3 παράγραφος 2 στοιχείο β).
            
            
            
               3.
                     Το Βασίλειο της Νορβηγίας συνάπτει με κάθε δικαιούχο κράτος μνημόνιο συμφωνίας σχετικά με τις αντίστοιχες ειδικές ανά χώρα χρηματοδοτήσεις, με εξαίρεση τα ταμεία που αναφέρονται στην παράγραφο 2, στο οποίο καθορίζονται το πολυετές πλαίσιο προγραμματισμού και οι μηχανισμοί διαχείρισης και ελέγχου.
            
            
            
                  α) Βάσει των μνημονίων συμφωνίας, τα δικαιούχα κράτη υποβάλλουν προτάσεις για ειδικά προγράμματα στο Βασίλειο της Νορβηγίας τα οποία αξιολογούν και εγκρίνουν τις προτάσεις και συνάπτουν συμφωνίες επιχορήγησης με τα δικαιούχα κράτη για κάθε πρόγραμμα. Κατόπιν ρητού αιτήματος από το Βασίλειο της Νορβηγίας ή το δικαιούχο κράτος, η Ευρωπαϊκή Επιτροπή αναλαμβάνει τον έλεγχο μιας πρότασης για ένα συγκεκριμένο πρόγραμμα εργασίας πριν από την έγκρισή του, ούτως ώστε να διασφαλίζεται η συμβατότητα με την πολιτική συνοχής της Ευρωπαϊκής Ένωσης.
            
            
            
               β) Η υλοποίηση των συμφωνηθέντων προγραμμάτων τελεί υπό την ευθύνη των δικαιούχων κρατών τα οποία θεσπίζουν κατάλληλο σύστημα διαχείρισης και ελέγχου ώστε να εξασφαλιστεί η ορθή εφαρμογή και διαχείριση. 
            
            
                  
            
            
                  γ) Το Βασίλειο της Νορβηγίας δύναται να διενεργεί ελέγχους σύμφωνα με τις οικείες διατάξεις του. Τα δικαιούχα κράτη παρέχουν κάθε αναγκαία συνδρομή, πληροφόρηση και τεκμηρίωση για τον σκοπό αυτό.
            
            
                  
            
            
                  δ) Το Βασίλειο της Νορβηγίας δύναται να αναστέλλει τη χρηματοδότηση και να αξιώνει την επιστροφή κεφαλαίων σε περίπτωση παρατυπιών.
            
            
                
            
            
               ε) Όπου αρμόζει, αναπτύσσονται εταιρικές σχέσεις για την προπαρασκευή, την εφαρμογή, την παρακολούθηση και την αξιολόγηση της χρηματοδοτικής συνεισφοράς, έτσι ώστε να διασφαλίζεται ευρεία συμμετοχή. Στους εταίρους είναι δυνατό, ενδεικτικά, να περιλαμβάνονται τοπικοί, περιφερειακοί και εθνικοί φορείς, καθώς επίσης ο ιδιωτικός τομέας, η κοινωνία των πολιτών και κοινωνικοί εταίροι στα δικαιούχα κράτη και στο Βασίλειο της Νορβηγίας.
            
         
         
            
            
                  στ) Κάθε έργο που εντάσσεται στο πολυετές πλαίσιο προγραμματισμού στα δικαιούχα κράτη είναι δυνατό να υλοποιείται σε συνεργασία μεταξύ φορέων που εδρεύουν στα δικαιούχα κράτη και στο Βασίλειο της Νορβηγίας, με βάση τους κανόνες που ισχύουν για τις δημόσιες συμβάσεις.
            
            
            
               4.
                     Οι δαπάνες διαχείρισης του Βασιλείου της Νορβηγίας καλύπτονται από το συνολικό ποσό το οποίο καθορίζεται στο άρθρο 2 παράγραφος 1 και διευκρινίζονται στις διατάξεις εφαρμογής που αναφέρονται στην παράγραφο 5.
            
            
                  
            
            
               5.
                     Το Βασίλειο της Νορβηγίας, ή ο φορέας που θα ορίσει για τον σκοπό αυτό, φέρει την ευθύνη για τη συνολική διαχείριση του νορβηγικού χρηματοδοτικού μηχανισμού. Το Βασίλειο της Νορβηγίας θεσπίζει περαιτέρω διατάξεις για την εφαρμογή του νορβηγικού χρηματοδοτικού μηχανισμού, κατόπιν διαβουλεύσεων με τα δικαιούχα κράτη, τα οποία μπορούν να επικουρούνται από την Ευρωπαϊκή Επιτροπή. Το Βασίλειο της Νορβηγίας καταβάλλει προσπάθεια για τη θέσπιση των διατάξεων αυτών πριν από την υπογραφή των μνημονίων συμφωνίας. 
            
            
            
               6.
                     Το Βασίλειο της Νορβηγίας υποβάλλει έκθεση σχετικά με τη συμβολή του στην υλοποίηση των στόχων του νορβηγικού χρηματοδοτικού μηχανισμού και, ανάλογα με την περίπτωση, στους έντεκα θεματικούς στόχους των Ευρωπαϊκών Διαρθρωτικών και Επενδυτικών Ταμείων για την περίοδο 2014-2020
                  1
               .
            
            
            
               Άρθρο 11
            
            
               1.Η παρούσα συμφωνία κυρώνεται ή εγκρίνεται από τα μέρη σύμφωνα με τις οικείες διαδικασίες τους.  Τα έγγραφα επικύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
            
            
            
               2.Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
            
            
            
               3.Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, η παρούσα συμφωνία εφαρμόζεται προσωρινά από την πρώτη ημέρα του πρώτου μήνα μετά την κατάθεση της τελευταίας προς τούτο κοινοποίησης.
            
            
            
               Άρθρο 12
            
            
               Η παρούσα συμφωνία, η οποία συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.
            
            
            
               Βρυξέλλες, …
            
         
         
            
            
               Για την Ευρωπαϊκή Ένωση
            
            
            
               Για το Βασίλειο της Νορβηγίας
            
            
               ΠΑΡΑΡΤΗΜΑ 
            
            
               ΤΗΣ ΣΥΜΦΩΝΙΑΣ ΜΕΤΑΞΥ 
            
            
               ΤΟΥ ΒΑΣΙΛΕΙΟΥ ΤΗΣ ΝΟΡΒΗΓΙΑΣ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ 
            
            
               ΣΧΕΤΙΚΑ ΜΕ ΤΗ ΘΕΣΠΙΣΗ ΝΟΡΒΗΓΙΚΟΥ ΧΡΗΜΑΤΟΔΟΤΙΚΟΥ ΜΗΧΑΝΙΣΜΟΥ ΓΙΑ ΤΗΝ ΠΕΡΙΟΔΟ 2014 – 2021
            
            
            
            
               Καινοτομία, έρευνα, εκπαίδευση και ανταγωνιστικότητα 
            
            
            
               1.Ανάπτυξη των επιχειρήσεων, καινοτομία και ΜΜΕ 
            
            
               2.Έρευνα
            
            
               3.Εκπαίδευση, υποτροφίες, μαθητεία και επιχειρηματικότητα των νέων 
            
            
               4.Ισορροπία μεταξύ επαγγελματικής και προσωπικής ζωής
            
            
               5.Κοινωνικός διάλογος — Αξιοπρεπής εργασία
            
            
               Κοινωνική ένταξη, απασχόληση των νέων και μείωση της φτώχειας 
            
            
            
               1.Ευρωπαϊκές προκλήσεις στον τομέα της δημόσιας υγείας
            
         
         
            
               2.Χειραφέτηση και κοινωνική ένταξη των Ρομά
            
            
               3.Παιδιά και νέοι σε κίνδυνο 
            
            
               4.Συμμετοχή των νέων στην αγορά εργασίας
            
            
               5.Τοπική ανάπτυξη και μείωση της φτώχειας 
            
            
               Περιβάλλον, ενέργεια, κλιματική αλλαγή και οικονομία χαμηλών εκπομπών διοξειδίου του άνθρακα
            
            
            
               1.Περιβάλλον και οικοσυστήματα
            
            
               2.Ανανεώσιμες πηγές ενέργειας, ενεργειακή απόδοση, ενεργειακή ασφάλεια 
            
            
               3.Μετριασμός της κλιματικής αλλαγής και προσαρμογή
            
            
               Πολιτισμός, κοινωνία των πολιτών, χρηστή διακυβέρνηση, θεμελιώδη δικαιώματα και ελευθερίες
            
            
            
               1.Πολιτιστική επιχειρηματικότητα, πολιτιστική κληρονομιά και πολιτιστική συνεργασία 
            
            
               2.Κοινωνία των πολιτών
            
            
               3.Χρηστή διακυβέρνηση, δημιουργία υπεύθυνων θεσμικών οργάνων, διαφάνεια
            
            
               4.Ανθρώπινα δικαιώματα — Εθνική εφαρμογή
            
            
               Δικαιοσύνη και Εσωτερικές Υποθέσεις 
            
            
            
               1.Άσυλο και μετανάστευση
            
            
               2.Σωφρονιστικές υπηρεσίες και προσωρινή κράτηση
            
            
               3.Διεθνής αστυνομική συνεργασία και καταπολέμηση του εγκλήματος
            
         
         
            
               4.Αποτελεσματικότητα και αποδοτικότητα του δικαστικού συστήματος, ενίσχυση του κράτους δικαίου
            
            
               5.Οικιακή και σεξιστική βία
            
            
               6.Πρόληψη των καταστροφών και ετοιμότητα
            
         
         
            
                  
                     (1)
                  1) Ενίσχυση της έρευνας, της τεχνολογικής ανάπτυξης και της καινοτομίας· 2) βελτίωση της πρόσβασης, της χρήσης και της ποιότητας των τεχνολογιών πληροφοριών και επικοινωνιών· 3) ενίσχυση της ανταγωνιστικότητας των μικρών και μεσαίων επιχειρήσεων (ΜΜΕ), του γεωργικού τομέα και του τομέα της αλιείας και της υδατοκαλλιέργειας· 4) υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς· 5) προώθηση της προσαρμογής στην κλιματική αλλαγή, της πρόληψης και της διαχείρισης των κινδύνων· 6) διατήρηση και προστασία του περιβάλλοντος και προώθηση της αποδοτικότητας των πόρων· 7) προώθηση των βιώσιμων μεταφορών και εξάλειψη των προβλημάτων σε βασικές υποδομές δικτύων· 8) προώθηση της διατηρήσιμης και ποιοτικής απασχόλησης και στήριξη της κινητικότητας του εργατικού δυναμικού. 9) προώθηση της κοινωνικής ένταξης και καταπολέμηση της φτώχειας και των διακρίσεων· 10) επένδυση στην εκπαίδευση, την κατάρτιση και την επαγγελματική κατάρτιση για την απόκτηση δεξιοτήτων και τη δια βίου μάθηση· 11) ενίσχυση της θεσμικής ικανότητας των δημόσιων αρχών και των ενδιαφερόμενων φορέων και της αποτελεσματικής δημόσιας διοίκησης.
               
            
      
    ---documentbreak--- NA ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.2.2016
            COM(2016) 84 final
            ΠΑΡΑΡΤΗΜΑ
            στην
            πρόταση για απόφαση του Συμβουλίου
            για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021, της  συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας
            
               
         
         
            
               ΠΡΟΣΘΕΤΟ ΠΡΩΤΟΚΟΛΛΟ ΣΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΙΣΛΑΝΔΙΑΣ 
            
            
               Η ΕΥΡΩΠΑΪΚΗ ΕΝΩΣΗ
            
            
               και
            
            
               Η ΙΣΛΑΝΔΙΑ
            
            
            
               ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που υπεγράφη στις 22 Ιουλίου 1972, και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Ισλανδίας και Κοινότητας,
            
            
               ΕΧΟΝΤΑΣ ΥΠΟΨΗ το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας σχετικά με ειδικές διατάξεις που εφαρμόζονται για την περίοδο 2009-2014 στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας, και ιδίως το άρθρο 1,
            
            
               ΕΧΟΝΤΑΣ ΥΠΟΨΗ το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Κροατίας στην Ευρωπαϊκή Ένωση, και ιδίως το άρθρο 2,
            
            
            
               ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:
            
            
               
            
               ΑΡΘΡΟ 1
            
            
               1. Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Ισλανδίας καθορίζονται στο παρόν πρωτόκολλο και το παράρτημά του. Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου. Οι εν λόγω δασμολογικές ποσοστώσεις εφαρμόζονται από την ημέρα που αρχίζει να ισχύει η προσωρινή εφαρμογή του παρόντος πρωτοκόλλου, σύμφωνα με τις διαδικασίες που καθορίζονται στην παράγραφο 3 του άρθρου 4, μέχρι τις 30 Απριλίου 2021. 
            
            
               2. Στο τέλος αυτής της περιόδου, τα συμβαλλόμενα μέρη θα αξιολογήσουν την ανάγκη διατήρησης των ειδικών διατάξεων που αναφέρονται στην παράγραφο 1 και, κατά περίπτωση, θα επανεξετάσουν τα επίπεδα των ποσοστώσεων, λαμβάνοντας υπόψη όλα τα σχετικά συμφέροντα.
            
            
            
               ΑΡΘΡΟ 2
            
            
               1. Οι δασμολογικές ποσοστώσεις ανοίγουν από την ημέρα που αρχίζει να ισχύει η προσωρινή εφαρμογή του παρόντος πρωτοκόλλου, σύμφωνα με τις διαδικασίες που καθορίζονται στην παράγραφο 3 του άρθρου 4. 
            
            
               2. Οι όγκοι των δασμολογικών ποσοστώσεων καθορίζονται στο παράρτημα του παρόντος πρωτοκόλλου. Η πρώτη δασμολογική ποσόστωση είναι διαθέσιμη από την ημερομηνία έναρξης της προσωρινής εφαρμογής του παρόντος πρωτοκόλλου μέχρι τις 30 Απριλίου 2017. Από την 1η Μαΐου 2017 και μετά, οι δασμολογικές ποσοστώσεις κατανέμονται ετησίως από την 1η Μαΐου έως τις 30 Απριλίου μέχρι το τέλος της περιόδου που αναφέρεται στο άρθρο 1 του παρόντος πρωτοκόλλου. 
            
            
               3. Οι όγκοι των δασμολογικών ποσοστώσεων για την περίοδο από την 1η Μαΐου 2014 έως την προσωρινή εφαρμογή του παρόντος πρωτοκόλλου κατανέμονται αναλογικά και διατίθενται για το υπόλοιπο της περιόδου που αναφέρεται στο άρθρο 1 του παρόντος πρωτοκόλλου.
            
         
         
            
            
               ΑΡΘΡΟ 3
            
            
               Οι κανόνες καταγωγής οι οποίοι ισχύουν για τις δασμολογικές ποσοστώσεις που απαριθμούνται στο παράρτημα του παρόντος πρωτοκόλλου είναι αυτοί οι οποίοι καθορίζονται στο πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας που υπεγράφη στις 22 Ιουλίου 1972.
            
            
            
               ΑΡΘΡΟ 4
            
            
               1. Το παρόν πρωτόκολλο κυρώνεται ή εγκρίνεται από τα μέρη με βάση τις εσωτερικές τους διαδικασίες. Τα έγγραφα επικύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
            
            
               2. Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
            
            
               3. Εν αναμονή της ολοκλήρωσης των διαδικασιών που αναφέρονται στις παραγράφους 1 και 2 του παρόντος άρθρου, το παρόν πρωτόκολλο εφαρμόζεται σε προσωρινή βάση από την πρώτη ημέρα του τρίτου μήνα που ακολουθεί την κατάθεση της τελευταίας κοινοποίησης για τον σκοπό αυτό.
            
            
            
            
               ΑΡΘΡΟ 5
            
            
               Το παρόν πρωτόκολλο, το οποίο συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ισλανδική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα μέρη. 
            
            
            
               Βρυξέλλες, …2016 
            
            
            
               Για την Ευρωπαϊκή Ένωση
            
            
            
               Fyrir Ísland
            
            
               
            
               ΠΑΡΑΡΤΗΜΑ
            
         
         
            
            
               EIΔΙΚΕΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΟΥ ΠΡΩΤΟΚΟΛΛΟΥ
            
            
            
               Επιπλέον των υφιστάμενων μόνιμων δασμολογικών ποσοστώσεων άνευ δασμών, η Ευρωπαϊκή Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για προϊόντα καταγωγής Ισλανδίας:
            
            
            
                     
                        Κωδικός ΣΟ
                     
                  
                  
                     
                        Περιγραφή προϊόντων
                     
                  
                  
                     
                        Ετήσια (1.5-30.4) δασμολογική ποσόστωση σε καθαρό βάρος, εκτός αν ορίζεται άλλως *
                     
                  
               
                     
                        0303 51 00
                     
                  
                  
                     
                        Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα (1)
                     
                  
                  
                     
                        950 τόνοι
                     
                  
               
                     
                        0306 15 90
                     
                  
                  
                     
                        Κατεψυγμένοι νορβηγικοί αστακοί (Nephrops norvegicus)
                     
                  
                  
                     
                        1.000 τόνοι 
                     
                  
               
                     
                        0304 49 50
                     
                  
                  
                     
                        Φιλέτα σκορπιών του Βορρά ή σεβαστών (Sebastes spp.), νωπά ή διατηρημένα με απλή ψύξη
                     
                  
                  
                     
                        2.000 τόνοι 
                     
                  
               
                     
                        1604 20 90
                     
                  
                  
                     
                        Άλλα παρασκευάσματα ψαριών
                     
                  
                  
                     
                        2.500 τόνοι
                     
                  
               
                     
                        (1) Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.
                     
                  
               
            
                * Οι ποσότητες πρέπει να προστεθούν σύμφωνα με το άρθρο 2.3 του πρόσθετου πρωτοκόλλου.
            
         
         
      
    ---documentbreak--- NA ---documentbreak--- NA ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.2.2016
            COM(2016) 84 final
            ΠΑΡΑΡΤΗΜΑ
            στην
            πρόταση για απόφαση του Συμβουλίου
            για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021, της  συμφωνίας μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2014-2021, του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και του πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας
            
               
         
         
            
               ΠΡΟΣΘΕΤΟ ΠΡΩΤΟΚΟΛΛΟ ΣΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ ΚΑΙ ΤΟΥ ΒΑΣΙΛΕΙΟΥ ΤΗΣ ΝΟΡΒΗΓΙΑΣ 
            
            
               Η ΕΥΡΩΠΑΪΚΗ ΕΝΩΣΗ 
            
            
            
               και 
            
            
            
               ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ 
            
            
            
               ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας που υπεγράφη στις 14 Μαΐου 1973, (εφεξής «η συμφωνία») και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Νορβηγίας και Κοινότητας,
            
            
            
               ΕΧΟΝΤΑΣ ΥΠΟΨΗ το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με ειδικές διατάξεις που εφαρμόζονται για την περίοδο 2009-2014 στις εισαγωγές στην Ένωση ορισμένων ψαριών και προϊόντων αλιείας, και ιδίως το άρθρο 1,
            
            
            
               ΕΧΟΝΤΑΣ ΥΠΟΨΗ το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Κροατίας στην Ευρωπαϊκή Ένωση, και ιδίως τα άρθρα 2 και 3, 
            
            
            
               ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:
            
            
               ΑΡΘΡΟ 1
            
            
            
               1.Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Νορβηγίας καθορίζονται στο παρόν πρωτόκολλο και το παράρτημά του. 
            
            
               2.Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου. Οι εν λόγω δασμολογικές ποσοστώσεις καλύπτουν την περίοδο από την 1η Μαΐου 2014 έως τις 30 Απριλίου 2021. Το ύψος των ποσοστώσεων επανεξετάζεται κατά το τέλος αυτής της περιόδου αφού ληφθούν υπόψη όλα τα σχετικά συμφέροντα.
            
            
         
         
            
               ΑΡΘΡΟ 2
            
            
            
               1.Οι δασμολογικές ποσοστώσεις ανοίγουν από την ημέρα που αρχίζει να ισχύει η προσωρινή εφαρμογή του παρόντος πρωτοκόλλου, σύμφωνα με τις διαδικασίες που καθορίζονται στην παράγραφο 3 του άρθρου 5. 
            
            
               2.Η πρώτη δασμολογική ποσόστωση είναι διαθέσιμη από την ημερομηνία έναρξης της προσωρινής εφαρμογής του παρόντος πρωτοκόλλου μέχρι τις 30 Απριλίου 2017. Από την 1η Μαΐου 2017 και μετά, οι δασμολογικές ποσοστώσεις κατανέμονται ετησίως από την 1η Μαΐου έως τις 30 Απριλίου μέχρι το τέλος της περιόδου που αναφέρεται στο άρθρο 1 του παρόντος πρωτοκόλλου. 
            
            
               3.Οι όγκοι των δασμολογικών ποσοστώσεων για την περίοδο από την 1 Μαΐου 2014 έως την προσωρινή εφαρμογή του παρόντος πρωτοκόλλου κατανέμονται αναλογικά και διατίθενται για το υπόλοιπο της περιόδου που αναφέρεται στο άρθρο 1 του παρόντος πρωτοκόλλου. 
            
            
            
               Αρθρο 3
            
            
            
               Η Νορβηγία λαμβάνει τα αναγκαία μέτρα για να διασφαλίσει τη διατήρηση σε ισχύ της ρύθμισης βάσει της οποίας επιτρέπεται η ελεύθερη διαμετακόμιση ψαριών και αλιευτικών προϊόντων τα οποία εκφορτώνονται στη Νορβηγία από πλοία που φέρουν τη σημαία κράτους μέλους της Ευρωπαϊκής Ένωσης. 
            
            
            
               Λαμβανομένης υπόψη της περιόδου από την 1η Μαΐου 2014 έως την προσωρινή εφαρμογή του παρόντος πρωτοκόλλου, όταν το καθεστώς διαμετακόμισης δεν ήταν σε ισχύ, η ρύθμιση εφαρμόζεται για επτά έτη από την ημέρα κατά την οποία η προσωρινή εφαρμογή του παρόντος πρωτοκόλλου παράγει αποτελέσματα. 
            
            
            
               Αρθρο 4
            
            
            
               Οι κανόνες καταγωγής οι οποίοι ισχύουν για τις δασμολογικές ποσοστώσεις που απαριθμούνται στο παράρτημα του παρόντος πρωτοκόλλου είναι εκείνοι που καθορίζονται στο πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας που υπεγράφη στις 14 Μαΐου 1973. 
            
            
            
               ΑΡΘΡΟ 5 
            
            
            
               1.Το παρόν πρωτόκολλο κυρώνεται ή εγκρίνεται από τα μέρη με βάση τις εσωτερικές τους διαδικασίες. Τα έγγραφα επικύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης. 
            
            
               2.Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης. 
            
         
         
            
               3.Εν αναμονή της ολοκλήρωσης των διαδικασιών που αναφέρονται στις παραγράφους 1 και 2 του παρόντος άρθρου, το παρόν πρωτόκολλο εφαρμόζεται σε προσωρινή βάση από την πρώτη ημέρα του τρίτου μήνα που ακολουθεί την κατάθεση της τελευταίας κοινοποίησης για τον σκοπό αυτό.
            
            
            
               ΑΡΘΡΟ 6
            
            
            
               Το παρόν πρωτόκολλο συντάσσεται σε ένα αντίτυπο στην αγγλική, βουλγαρική, κροατική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και νορβηγική γλώσσα και όλα τα κείμενα είναι εξίσου αυθεντικά· κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφο σε όλα τα συμβαλλόμενα μέρη. 
            
            
            
               Βρυξέλλες, […2016]
            
            
            
               Για την Ευρωπαϊκή Ένωση
            
            
            
               Για το Βασίλειο της Νορβηγίας
            
            
               Παράρτημα
            
            
               EIΔΙΚΕΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΟΥ ΠΡΩΤΟΚΟΛΛΟΥ 
            
            
               Επιπλέον των υφιστάμενων μόνιμων δασμολογικών ποσοστώσεων άνευ δασμών, η Ευρωπαϊκή Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για προϊόντα καταγωγής Νορβηγίας: 
            
            
            
                     
                        Κωδικός ΣΟ 
                     
                  
                  
                     
                        Περιγραφή προϊόντων 
                     
                  
                  
                     
                        Ετήσια (01.05-30.04) δασμολογική ποσόστωση σε καθαρό βάρος, εκτός αν ορίζεται άλλως *
                     
                  
               
                     
                        0303 19 00
                     
                  
                  
                     
                        Λοιπά κατεψυγμένα σολομοειδή
                     
                  
                  
                     
                        2.000 τόνοι
                     
                  
               
                     
                        0303 51 00 
                     
                  
                  
                     
                        Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα
                           1
                        
                     
                  
                  
                     
                        26.500 τόνοι 
                     
                  
               
                     
                        0303 54 10 
                     
                  
                  
                     
                        Σκουμπριά των ειδών Scomber scombrus και Scomber japonicus, κατεψυγμένα, ολόκληρα, με εξαίρεση τα συκώτια, τα αυγά και σπέρματα
                           2
                        
                     
                  
                  
                     
                        25.000 τόνοι 
                     
                  
               
                     
                        Ex 0304 89 49
                           Ex 0304 99 99
                     
                  
                  
                     
                        Σκουμπριά, κατεψυγμένα φιλέτα και κατεψυγμένα πτερύγια
                     
                  
                  
                     
                        11.300 τόνοι
                     
                  
               
                     
                        0303 55 30
                     
                     
                     
                        Ex 0303 55 90
                     
                     
                     
                        0303 56 00
                     
                     
                        0303 69 90
                     
                     
                        0303 82 00
                     
                     
                        0303 89 55
                     
                     
                        0303 89 90
                     
                  
                  
                     
                        Σαφρίδι της Χιλής (Trachurus murphyi) κατεψυγμένο
                     
                     
                        Άλλα ψάρια, κατεψυγμένα, άλλα από Σαυρίδια (scad) (Caranx trachurus)
                     
                     
                     
                        Κόμπιες (Rachycentron canadum)
                     
                     
                        Άλλα ψάρια, κατεψυγμένα
                     
                     
                        Σελάχια (Rajidae)
                     
                     
                        Τσιπούρες (Sparus aurata)
                     
                     
                        Άλλα ψάρια, κατεψυγμένα 
                     
                     
                        Όλα τα προϊόντα με εξαίρεση τα συκώτια, αυγά και σπέρματα
                     
                  
                  
                     
                        2.200 τόνοι
                     
                  
               
                     
                        0304 86 00
                     
                     
                     
                        Ex 0304 99 23 
                     
                     
                     
                  
                  
                     
                        Κατεψυγμένα φιλέτα ρέγγας των ειδών Clupea harengus και Clupea pallasii
                     
                     
                        Κατεψυγμένα πλευρά ρέγγας των ειδών Clupea harengus και Clupea pallasii (πεταλούδες)
                           3
                        
                     
                  
                  
                     
                        55.600 τόνοι 
                     
                  
               
                     
                     
                        Ex 0304 49 90
                     
                     
                        Ex 0304 59 50
                     
                  
                  
                     
                        Νωπά φιλέτα ρέγγας των ειδών Clupea harengus και Clupea pallasii
                     
                     
                        Νωπά πλευρά ρέγγας των ειδών Clupea harengus και Clupea pallasii (πεταλούδες)
                     
                  
                  
                     
                        9.000 τόνοι
                     
                  
               
                     
                        Ex 1605 21 10
                     
                     
                        Ex 1605 21 90
                     
                     
                        Ex 1605 29 00 
                     
                     
                     
                  
                  
                     
                        Γαρίδες, αποφλοιωμένες και κατεψυγμένες, παρασκευασμένες ή διατηρημένες
                     
                  
                  
                     
                        7.000 τόνοι
                     
                  
               
                     
                        Ex 1604 12 91
                     
                     
                        Ex 1604 12 99 
                     
                  
                  
                     
                        Ρέγγες, παρασκευασμένες με καρυκεύματα ή/και ξύδι, σε άλμη
                     
                  
                  
                     
                        11400 τόνοι καθαρού βάρους μετά τη στράγγιση
                     
                  
               
                     
                        0305 10 00
                     
                  
                  
                     
                        Αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή των ανθρώπων
                     
                  
                  
                     
                        1.000 τόνοι
                     
                  
               
            
               * Οι ποσότητες πρέπει να προστεθούν σύμφωνα με το άρθρο 2.3 του πρόσθετου πρωτοκόλλου.
            
         
         
            
                  
                     (1)
                  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου. 
               
               
                  
                     (2)
                  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου. 
               
               
                  
                     (3)
                  Το ευεργέτημα της δασμολογικής ποσόστωσης δεν χορηγείται για εμπορεύματα του κωδικού ΣΟ 0304 99 23 που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.